14 फरवरी का दिन कई लोगों के दिल को उमंग व रोमांच से भर देता है| अत्यंत हर्षोल्लास के साथ इस दिन पूरी दुनिया में वैलेंटाइन्स डे मनाया जाता है| दुकानें सुन्दर उपहारों से सजी रहती हैं| प्रेमी युगल उपहारों का आदान प्रदान करके अपने प्रेम को प्रकट करते हैं| जीवन रुपी अथाह सागर को पार करने के लिए एक दूसरे के साथ की नौका को अपनी प्रतिबद्धता से और सशक्त करते हैं| आइये जानते हैं प्रेम के प्रतीक इस पर्व के पीछे का प्रेरणादायक इतिहास| वैलेंटाइन डे के आरम्भ के प्रमाणिक ऐतिहासिक तथ्य मिलने मुश्किल हैं, इनपर शोध चलता रहता है| पर आज हम किम्वदंतियों में प्रचलित पौराणिक कहानियों के सफ़र पर आपको ले चलते हैं|